<classify> WAZIRI wa Mambo ya Nje na Ushirikiano wa Afrika Mashariki, Profesa Palamagamba Kabudi amesema mahusiano yaliyopo baina ya Tanzania na China, hayatetereki na kwamba kadri siku zinavyokwenda ndiyo yanazidi kuimarika. Profesa Kabudi aliyasema hayo jijini Dar es Salaam juzi wakati wa sherehe za maadhimisho ya miaka 70 tangu kuanzishwa Jamuhuri ya Watu wa China Ushirikiano uliopo utaendelea kuimarishwa kwa ajili ya manufaa ya mataifa yote mawili alisema Kabudi katika hotuba yake katika shehere hizo, zilizohudhuriwa na mabalozi, wabunge, wakuu wa vyombo vya ulinzi na usalama. Aliipongeza China kwa kuandaa maadhimisho hayo. Alisema China imekuwa rafiki mkubwa wa Tanzania na kusaidia masuala mbalimbali, ikiwemo ya ujenzi wa miundombinu.Kwamba sherehe hiyo ina umuhimu wa kipekee kwa Tanzania. Nampongeza Rais wa China na wananchi wote wa taifa hilo kwa kutimiza miaka 70 ya kuanzishwa kwa taifa hilo ambalo kwa sasa linapitia katika hatua kubwa za kimaendeleoalisema Kabudi Alisema wakati huu ambao Tanzania inazidi kujiimarisha kiuchumi, Jamhuri ya Watu wa China imekuwa na mchango mkubwa katika hatua hizo na hasa kutokana na kushiriki kwake katika ujenzi wa miundombinu mbalimbali, ikiwemo ya reli na maeneo mengine.Awali, Balozi wa China nchini, Wang Ke alisema katika kipindi cha miaka 70 tangu kuanzishwa kwa taifa hilo, imeshuhudiwa ikipitia hatua mbalimbali za maendeleo hadi hivi sasa, ambapo inashika nafasi ya pili ya dunia kwa kuwa na uchumi imara, uzalishaji wa viwanda na usafirishaji mkubwa wa bidhaa za kibiashara. Alisema tangu kuanzishwa kwa taifa hilo Oktoba Mosi mwaka 1949, uchumi wa nchi hiyo umekua kwa kasi hususani tangu ilipofanya mabadiliko ya sera zake mwaka 1978 hadi sasa, ambapo ukuaji wa pato la uchumi wa nchi hiyo unakua kwa asilimia 9.5 kwa mwaka. Alisema katika kipindi cha miaka 40 cha mabadiliko ya sera zake, China imeweza kuwatoa wananchi wàpatao milioni 740 kutoka katika umasikini huku umri wa kuishi kwa watu wa taifa hilo ukifikia wastani wa miaka 77. Alisema mwaka huu taifa hilo linaadhimisha miaka 55 tangu kuanzishwa kwa mahusiano yake ya kidiplomasia na Tanzania.Kwamba mahusiano hayo yameshuhudia ushirikiano wenye manufaa kwa mataifa yote mawili. Alisema mikakati ya taifa hilo ni kuendelea kushirikiana na Tanzania na nchi zingine za Afrika katika kutekeleza mipango nane ya Mkutano wa Beijing wa mwaka 2018 kuhusu ushirikiano wa China na Afrika.  <topic>: KITAIFA 